**KAKO POSTIĆI ŽELJENI ISHOD UČENJA?**

**Škola, razred, vrijeme: MEDICINSKA ŠKOLA PULA, II. b RAZRED**

**Učitelj/nastavnik: Goran Jovanović, Srećko Perinić, Mirhada Šehić, Ana Krelja**

Izvedbeni program međupredmetnih i interdisciplinarnih sadržaja građanskog odgoja i obrazovanja(nastavne jedinice, izvanučioničke aktivnost, projekta i dr. )

|  |  |  |
| --- | --- | --- |
| **Naziv** | | **OSOBNI IDENTITET, KULTURNI IDENTITETI I MEĐUKULTURNI DIJALOG** |
| **Svrha** | | Razvoj osobnog identiteta kroz čuvanje i promicanje osobnog zdravlja, radnih i drugih sposobnosti  Razvijanje i suzbijanje predrasuda, stereotipa i diskriminacije. Promicanje ljudskih prava |
| **Ishodi**  **Strukturne dimenzije građanske kompetencije:**   * **Ljudsko pravna dimenzija** * **Društvena dimenzija** * **Kulturološka dimenzija** * **Ekološka dimenzija** | | Učenik/ca  - Učenici će analizirati temeljna ljudska prava svake osobe te potrebu njihova zadovoljenja u  svrhu razvoja zdrave ličnosti  - Učenici će usvojiti tehniku izrade hijerarhijskih skala i naučiti prepoznavati elemente istoga kroz  primjere iz bliže okoline kao osnovne odlike zdrave društvene zajednice  -Spoznavanje utjecaja održivosti prirodnih fizikalnih agensa u svrhu njihova iskorištavanja za  promicanje ljudskog zdravlja  -Uvidjeti bit adekvatnog reponiranja iskorištenih resursa u prirodu poticanjem njihove bolje  regeneracije te ponovnog iskorištavanja u očuvanju zdravlja  - Učenik će aktivnostima čuvati i ojačati osobno psihofizičko zdravlje.  - Zadovoljiti će potrebu za igrom.  - Razvijati sposobnost pravilnog sportskog ponašanja u igri i izvan nje, poštivati svoje suigrače i  protivničke igrače.  - Igrom jačati samopouzdanje, ustrajnost u radu, te razviti ekipni duh.  - usvojiti znanja o građi i funkciji srca, te o najvažnijim arterijama i venama tijela u svrhu čuvanja  i promicanja osobnog zdravlja, radnih i drugih sposobnosti.  - Spoznavanje važnosti očuvanja okoliša i njegovog utjecaja na vlastito zdravlje. |
| **Kratki opis aktivnosti** | | **TJELESNA I ZDRAVSTVENA KULTURA**   * Kroz nastavnu jedinicu ,,Rad u homogeniziranim skupinama, učenicima će se pristupiti individualno po kriteriju njihovih potreba i sposobnosti te će se na taj način individualiziranim pristupom i odabirom vježbi raditi na očuvanju i jačanju osobnog psihofizičkog zdravlja. * Nastavnom jedinicom ,,Taktika igre u napadu-nogomet,, učenici će zadovoljiti prirodnu potrebu za igrom. Učiti će različite varijante izvođenja napada u nogometu, igra u paru, trojkama , četvorkama te kroz to učiti pravila sportskog ponašanja u igri i izvan nje. Izvođenjem kombinacija učiti će poštivati svoje suigrače i protivničke igrače. Igrom će jačati samopouzdanje, te razviti ekipni duh i kompetitivnost.   **OSNOVE KINEZIOLOGIJE**   * Kroz temu „Motoričke sposobnosti“ učenici će spoznati i nabrojati sve motoričke sposobnosti koje su sposobnosti provođenja pokreta svakodnevnih aktivnosti slobodnog vremena, sportskih aktivnosti u natjecateljskom obliku, aktivnosti specijalnih zanimanja ili hobija te navesti pravila grupnog rada i oblike grupnog rada kod kojih se koriste. * Kroz temu „Pareza i paraliza“ učenici će spoznati osnovne razlike pareze i paralize i oblike invaliditeta koje one donose te objasniti pravne odredbe o obvezi društvene solidarnosti prema osobama s invaliditetom.   **MASAŽA**   * Kroz temu „Masaža danas“ učenici će spoznati temelje komunikacije prilikom ulaska u osobni prostor druge ličnosti. Analizirati će holistički pristup kao jedini društveno prihvatljiv pristup u interakciji s drugom osobom uz zadovoljenje prava i obveza svake osobe. * Kroz temu „Osnovne tehnike masaže“ učenici će iscrtavati hijerarhijski dijagram vrsta masaže i pripadajućih podtehnika čime će naučiti prepoznati potrebu hijerarhije u cijeloj društvenoj dimenziji.   **FIZIKALNA TERAPIJA**   * Kroz temu „Tehnike primjene - hidroterapija“ učenici će navesti sve varijacije i mogućnosti primjene fizikalnih agensa vode kroz dobrobit na ljudsko tijelo. Opisati i prikazati pripremu, tehniku aplikacije te učinak koji postižemo svakom metodom zasebno u svrhu očuvanja zdravlja * Kroz temu „Parafin“ učenici će spoznati tehnike ekstrakcije, transporta i regeneracije peloida iz prirodnih nalazišta kako bi uvidjeli bit očuvanja okoliša i međuovisnost održanja prirodnih resursa kroz dobrobit na ljudsko zdravlje   **ANATOMIJA I FIZIOLOGIJA**   * Kroz temu „Srce kao pumpa“ učenici će spoznati važnost srca kao organa, ali i važnost očuvanja njegove funkcije zdravim načinom života, prehranom i tjelovježbom.   Kroz grupni rad učenici će opisati i pokazati psihičke i fizičke vježbe kojima će ojačati ne samo srce kao organ nego i steći samopouzdanje i promicanje osobnog zdravlja.  „U zdravom tijelu, zdrav je i duh“   * Kroz temu „Zdravlje i okoliš“ učenici će napraviti prikladne plakate na istu temu, a u sklopu izvan nastavne aktivnosti provesti sat u parku Opće bolnice Pula u akciji skupljanja smeća.   **SAT RAZREDNOG ODJELA**   * Kroz sat analize nastavnog plana i programa, odabir učenika vršitelja dužnosti unutar razreda te čitanje statuta i pravilnika škole učenici će spoznati potrebu društveno prihvatljivih okvira ponašanja te uvidjeti potrebu za odgovornim ponašanjem * Obradom teme „Prava osoba s invaliditetom“ učenici će spoznati sa kojim poteškoćama se susreću osobe s invaliditetom kroz svakodnevni život nastojeći zadovoljiti aspekte rehabilitacije kroz medicinski, socijalni, radni i društveni aspekt * Kroz temu „Planiranje budućnosti“ učenici će uvidjeti potrebu za realnim postavljanjem ciljeva, njihovom analizom i utjecajem društva na njihovu realizaciju * Kroz sat „Analize izostanaka i pedagoških mjera“ učenici će spoznati svoja prava, ali i obveze te uvidjeti međuovisnost ponašanja i posljedice * Kroz temu „Stigmatizacija i predrasude“ analizirat će se temeljna ljudska prava svih osoba, društvena osviještenost o istima te promicanje ljudskih prava   **IZVANUČIONIČKE AKTIVNOSTI PREMA KURIKULUMU ŠKOLE**   * Kroz projektnu aktivnost „Pokretom do zdravlja“ učenici će tijekom 6 nastavnih sati provoditi tjelovježbu s učenicima osnovnih škola s ciljem prevencije pretilosti, posturalnih deformiteta i s ciljem razvoja motoričkih sposobnosti i vještina. Time razvijamo svijest o promicanju zdravog načina života kako bi očuvali zdravlje te doprinijeli očuvanju zdrave i radno sposobne osobe u kasnijoj dobi |
| **Ciljna grupa** | | Drugi razred srednje škole – zanimanje fizioterapeutski tehničar/tehničarka |
| **Način provedbe** | **Model** | **Međupredmetni/izvanučionički** |
| **Metode i**  **oblici rada** | Oblici rada: frontalni, individualni, grupni;  Metoda usmenog izlaganja, razgovora, rada na tekstu  Metoda usmenog izlaganja, sintetička metoda učenja, metoda vježbanja standardno ponavljajuća (TZK) |
| **Resursi** | | Program međupredmetnih i interdisciplinarnih sadržaja građanskog odgoja i obrazovanja za osnovne i srednje škole (Narodne novine 104/14)  Nastavni plan i program (Tjelesna i zdravstvena kultura, Anatomija i fiziologija, Uvod u rehabilitaciju)  Udžbenici, Internet, prezentacije  Lopte |
| **Vremenik** | | **Nastavna godina**  **TJELESNA I ZDRAVSTVENA KULTURA – 2 sata**  **ANATOMIJA I FIZIOLOGIJA – 2 sata**  **OSNOVE KINEZIOLOGIJE – 2 sata**  **MASAŽA – 1 sat**  **FIZIKALNA TERAPIJA – 1 sat**  **SAT RAZREDNOG ODJELA – 5 sati**  **IZVANUČIONIČKE AKTIVNOSTI – 10 sati** |
| **Način vrednovanja i korištenje rezultata vrednovanja** | | Opisno praćenje  Samovrednovanje  Kao dodatna ocjena unutar predmeta za aktivnosti i praktičan rad učenika  Korištenje rezultata vrednovanja: Kao poticaj i motivacija za nastavak učenja i promišljanja o osobnom identitetu i međusobnom dijalogu |
| **Troškovnik (npr. za projekt)** | | ------------ |
| **Nositelj odgovornosti** | | Nastavnici: Goran Jovanović, Srećko Perinić, Mirhada Šehić, Ana Krelja i učenici II. b razreda |